Nursulton Nazarboyev: Qozog‘iston ochiq va haqqoniy parlament saylovlarini o‘tkazdi

Qozog‘iston prezidenti Nursulton Nazarboyev 20-mart, yakshanba kuni bo‘lib o‘tgan navbatdan tashqari parlament saylovlarini “ochiq va haqqoniy” deb atadi. Bu haqda “TASS” xabar bermoqda.

“Saylovlarni 800 nafar xorijiy va 10 mingga yaqin mahalliy kuzatuvchi kuzatib bordi. Ular saylov jarayoni qonunchilikka binoan o‘tganini qayd etdi. Biz dunyo hamjamiyati ko‘z o‘ngida ochiq va haqqoniy saylovlar o‘tkazdik”, — deya ta’kidlagan davlat rahbari “Nur otan” partiyasidagi safdoshlariga murojaat qilarkan.
Nazarboyev ekzitpol natijalari e’lon qilingandan so‘ng shunday bayonot bergan. Ularga ko‘ra, hukmron partiya parlament saylovlarida 82 foizdan oshiq ovoz to‘plagan.